# Caius Staienus

### A Wikipédiából, a szabad lexikonból.

Caius Staienus (sok kiadásban Stalenus; ? -Kr. e. 1. század) római politikus volt, akit Cicero néhány beszédéből ismerünk. Kr. e. 74-ben Oppianicus perének számos bírájának egyike volt, és állítólag a vádlott lefizette őt, azonban mégis ellene ítélt, amikor a vádló, Cluentius - Cicero cliense - még nagyobb összeggel vesztegette meg. Cicero Kr. e. 66-ban, Cluentius mellett mondott beszédében, cliensét mentegetve hosszasan elidőzőtt azon, hogy Oppianicus megvesztegette Staienust, akit egyenesen a vádlott ügynökének titulált, akinek a bírák lefizetése volt a feladata. A szónok szerint Staienus szánalmas, alacsony sorból származó, hitvány alak volt, aki azt tettette magáról, hogy az Aelia nemzetség Paetus családjába adoptálták az Aelius Ligurok közül, mivel a Ligur név liguriai származására emlékezetette - noha valójában egyik család tagja sem volt. Cicero Staienus szónoki képességeit lekicsinyelte túlzott erőszakossága és vehemenciája miatt, elismerve, hogy mégis elegendő népszerűséget szerzett számára ahhoz, hogy tisztségeket vállaljon; sőt még azután sem ítélték el hazaárulás vádjával, hogy quaestorként fellázította katonáit.

## [szerkesztés] Források

- Dictionary of Greek and Roman Biography and Mythology. Szerk.: William Smith. Boston, C. Little & J. Brown, 1867. Lásd még itt.

A lap eredeti címe "http://hu.wikipedia.org../../../c/a/i/Caius_Staienus_7736.html"

Kategória: Római politikusok

##### Views

- Szócikk
- Vitalap
- Aktuális változat

##### Keresés